Държавен вестник, бр. 16, 2022 г., стр. 27

БРОЙ  16	
Д Ъ Р Ж А В Е Н  В Е С Т Н И К 	
СТР.  27  
в ДСОБТ – ГДЖСОБТ, изпълняващо дей-
ности по чл. 39, ал. 5, т. 5 и 6 от ЗМВР, които 
включват:
1. Основни мерки за безопасност при дей-
ности, свързани с взривни вещества и средства 
за взривяване.
2. Мерки за безопасност при огневи начин 
на взривяване.
3. Мерки за безопасност при електрически 
начин на взривяване.
4. Мерки за безопасност при дейности с 
неелектрическа инициираща система.
5. Мерки за безопасност при дейности, 
свързани с използване на специални заряди 
и разрушители на взривни устройства.
Министър-председател:  
Кирил Петков
Главен секретар на Министерския съвет:  
Красимир Божанов
1064
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ОБРАЗОВАНИЕТО 
И НАУКАТА
СПОРАЗУМЕНИЕ
за сътрудничество в областта на образова-
нието, научните изследвания и технологиите 
между правителството на Република България 
и правителството на Държавата Катар
(Одобрено с Протоколно решение № 52.27 от 
18 декември 2019 г. на Министерския съвет и 
утвърдено с Решение № 314 от 8 май 2020 г. на 
Министерския съвет. В сила от 13 май 2020 г.)
Правителството на Република България, 
представлявано от Министерството на об-
разованието и науката, и правителството на 
Държавата Катар, представлявано от Ми-
нистерството на образованието и висшето 
образование, наричани по-нататък „Догова-
рящите страни“, 
Водени от желанието да затвърдят и да 
разширят приятелските връзки, да насърчат 
и да засилят сътрудничеството в сферите на 
общото образование, висшето образование, 
научните изследвания и технологиите между 
двете държави, както и да постигнат целите 
и задачите от взаимен интерес, предвид за-
коните и разпоредбите, приложими в двете 
държави, се споразумяха за следното:
I: Основи на сътрудничеството
Член 1
Договарящите страни развиват сътруд-
ничество между двете държави във всички 
образователни и научни области в рамките 
на настоящото Споразумение на основата на:
1. Равенство и зачитане на взаимните 
интереси.
2. Спазване на националното законодател-
ство във всяка от двете държави.
3. Осигуряване на равностойна и ефек-
тивна защита на правата на интелектуалната 
собственост съгласно законодателството на 
Договарящите страни и международните 
договори, по които Република България и 
Държавата Катар са страни.
4. Споделяне на правата на интелектуалната 
собственост между участниците, произтича-
щи от проекти за сътрудничество в рамките 
на това Споразумение, с оглед на приноса 
на всяка от страните съобразно условията, 
приети от страните.
II: Общо образование
Член 2
Договарящите страни, в рамките на общия 
интерес насърчават развитието на постиже-
нията в общата образователна система във 
всяка от двете държави, ще дават приоритет 
на сътрудничеството по темите в следните 
подобласти:
1. управление на училището;
2. обучение и преподаване;
3. учебните програми;
4. професионално развитие на педагогиче-
ските специалисти;
5. необходимостта от допълнителна под-
крепа на учениците;
6. оценяване на постиженията на учите-
лите, директорите и другите педагогически 
специалисти за осигуряване на качество на 
образованието;
7. оценка на постиженията на учениците;
8. съвременни методи на преподаване, 
използвани или развити от някоя от Догова-
рящите страни;
9. технологии, използвани или развити от 
някоя от Договарящите страни, за преподаване 
на чужди езици.
Член 3
Договарящите страни поощряват, в рам-
ките на сътрудничеството за развитие на 
компетенциите, ресурсите или познанието по 
предметите, споменати в предходния член, 
възприемането на най-ефективните и подхо-
дящи форми и средства на сътрудничество, 
така както са изисквани от естеството на 
съответния предмет, и в частност:
1. размяна на визити на делегации от спе-
циалисти и експерти в областите, споменати 
в предходния член 2;
2. обмен на информация и опит в областта 
на политиките и решенията, приети от всяка 
от Договарящите се страни;
3. обмен на проучвания и достижения 
между Договарящите се страни;